การดำเนินการเพื่อจัดการความเสี่ยงในการทุจริต
ประจำปี  2563
องค์การบริหารส่วนตำบลห้วยปริก อำเภอฉวาง จังหวัดนครศรีธรรมราช

	ลำดับที่
	พฤติกรรมความเสี่ยงการทุจริต
	การดำเนินการ/มาตรการ/แนวทาง

	1.
	การใช้ดุลพินิจพิจารณา อนุมัติ อนุญาต
	1. การจัดทำรายงาน ต้องลงนามร่วมกันของฝ่ายผู้ยื่นคำขอ และเจ้าหน้าที่ผู้ออกตรวจพร้อม ภาพถ่ายการออกตรวจ 
2. นำระบบอิเล็กทรอนิกส์มาช่วยในการพิจารณาในการอนุมัติ อนุญาต โดยส่วนราชการ สามารถตรวจสอบย้อนกลับการดำเนินการของเจ้าหน้าที่ได้ ซึ่งจะทำให้เจ้าหน้าที่ไม่สามารถ อ้างเหตุที่ไม่ดำเนินการ และเป็นการป้องกันการเรียกรับผลประโยชน์ 
3. กำหนดแบบฟอร์มการตรวจสอบและคู่มือหลักเกณฑ์ใช้เป็นแนวทางมาตรฐานเดียวกัน เพื่อ ลดการใช้ดุลพินิจของเจ้าหน้าที่  
4. ผู้บังคับบัญชาทุกลำดับชั้นต้องกำกับดูแลและตรวจสอบการดำเนินงานของเจ้าหน้าที่อย่าง ละเอียดรอบคอบก่อนนำเสนอผู้มีอำนาจพิจารณาลงนามอนุมัติ อนุญาต  
5. จัดทำคู่มือแนวปฏิบัติสำหรับเจ้าหน้าที่ในการพิจารณาออกใบอนุญาต และจัดฝึกอบรม เพื่อให้ความรู้แก่เจ้าหน้าที่ในการพิจารณาออกใบอนุญาต
6.แต่งตั้งเจ้าหน้าที่เพื่อรับคำร้องและตรวจเอกสารอย่างน้อย จำนวน  ๒ คน ร่วมกันตรวจสอบเพื่อ ถ่วงดุลอำนาจและลดโอกาสที่เจ้าหน้าที่คนใดคนหนึ่งจะทำการทุจริต

	2.
	การตรวจสอบเอกสาร หลักฐาน
	1. ประชาสัมพันธ์หลักเกณฑ์/เอกสารที่ใช้ในการยื่นคำร้องให้ผู้รับบริการทราบ 
2. ขยายช่องทางการให้บริการที่มากขึ้น/สามารถขอรับบริการผ่านระบบอิเล็กทรอนิกส์ 
3. ติดประกาศค่าธรรมเนียมในสถานที่ให้บริการ เพื่อให้ผู้รับบริการทราบรายละเอียดเกี่ยวกับ เรื่องที่จะดำเนินการ  4. จัดทำคู่มือการปฏิบัติงานของเจ้าหน้าที่ในการตรวจสอบเอกสาร หลักฐาน ให้มีรายละเอียด ครบถ้วนถูกต้องทุกกระบวนงาน 
5. เน้นย้ำแนวทางการปฏิบัติเกี่ยวกับการให้บริการเพื่อให้เจ้าหน้าที่ทราบอย่างสม่ำเสมอ รวมทั้งสร้างวัฒนธรรมองค์กร ป้องกันผลประโยชน์ทับซ้อนในการปฏิบัติงาน 
6. ประชาสัมพันธ์เจตจำนงสุจริตในการบริหารงานอย่างต่อเนื่อง และออกประกาศแจ้งเตือน ผู้รับบริการ พร้อมกำหนดโทษทางวินัยกับผู้กระทำผิดเป็นลำดับ

	ลำดับที่
	พฤติกรรมความเสี่ยงการทุจริต
	มาตรการ/แนวทาง

	3.
	การเบิกจ่ายเงิน การจัดเก็บเงินและการรักษาเงิน
	1. กำชับให้เจ้าหน้าที่ออกใบเสร็จทุกกรณี และตรวจสอบยอดเงินเมื่อสิ้นวัน ว่าตรงกับยอด ใบเสร็จหรือไม่ พร้อมจัดทำรายงานผู้บังคับบัญชา
2. จัดทำแนวปฏิบัติและซักซ้อมความเข้าใจให้แก่ผู้ปฏิบัติงานเรื่องการจัดเก็บค่าธรรมเนียม 
3. ผู้บังคับบัญชาทุกลำดับชั้นต้องกำกับดูแลและตรวจสอบการดำเนินงานของเจ้าหน้าที่อย่าง ละเอียดรอบคอบก่อนนำเสนอผู้มีอำนาจพิจารณาลงนาม 
4. จัดคณะทำงาน หรือแจ้งหน่วยงานตรวจสอบอื่น ในการออกตรวจสอบ แนะนำการปฏิบัติงานด้านการเงินและบัญชี และการจัดเก็บภาษี
5. ประชาสัมพันธ์หลักเกณฑ์/เอกสารที่ใช้ในการยื่นคำร้องและการจัดเก็บภาษีและค่าธรรมเนียมให้ผู้รับบริการทราบ 
6.กำหนดมาตรการเพื่อให้เจ้าหน้าที่ตระหนักถึงบทลงโทษทางวินัยและอาญาในกรณีกระทำการทุจริตพร้อมสร้างจิตสำนึกในการรักองค์กร

	4.
	การจัดชื้อและการจัดจ้างตลอดจนกระบวนการที่เกี่ยวข้องกับในการจัดชื้อ/จัดจ้าง
	1. กำชับให้เจ้าหน้าที่และผู้ที่เกี่ยวข้องปฏิบัติงานตามระเบียบ กฎหมายด้วยความเป็นธรรมและซื่อสัตย์สุจริต
2. จัดทำแนวปฏิบัติและซักซ้อมความเข้าใจให้แก่ผู้ปฏิบัติงานพัสดุในเรื่องการจัดชื้อ จัดจ้าง
3. ผู้บังคับบัญชาทุกลำดับชั้นต้องกำกับดูแลและตรวจสอบการดำเนินงานของเจ้าหน้าที่อย่างละเอียดรอบคอบก่อนนำเสนอผู้มีอำนาจพิจารณาลงนาม 
4. จัดคณะทำงาน หรือแจ้งหน่วยงานตรวจสอบอื่น ในการออกตรวจสอบ แนะนำการปฏิบัติงานด้านการพัสดุ
5. ประชาสัมพันธ์หลักเกณฑ์/เอกสารที่เกี่ยวข้องในการจัดชื้อ จัดจ้างให้ประชาชนทราบโดยเปิดเผย 
6. ประชาสัมพันธ์ช่องทางการร้องเรียนด้านการทุจริตให้ผู้รับบริการรับทราบ เพื่อเป็นช่องทาง ในการแจ้งเบาะแสการทุจริตในการปฏิบัติหน้าที่ของเจ้าหน้าที่ 
7. กำหนดมาตรการเพื่อให้เจ้าหน้าที่ตระหนักถึงบทลงโทษทางวินัยและอาญาในกรณีกระทำการทุจริตพร้อมสร้างจิตสำนึกในการรักองค์กร



                                                           (ลงชื่อ)     อิทธิศักดิ์  สิงหพันธ์         ผู้จัดทำ
                                                                       (นายอิทธิศักดิ์  สิงหพันธ์)
                                                              ตำแหน่ง   นิติกรชำนาญการ

ความเห็นของหัวหน้าสำนักปลัดองค์การบริหารส่วนตำบล

· เพื่อโปรดทราบ

                                                                   (ลงชื่อ)    อริศรา  ทวีทรัพย์
(นางอริศรา  ทวีทรัพย์)
ตำแหน่ง  หัวหน้าสำนักงานปลัดองค์การบริหารส่วนตำบล

ความเห็นของปลัดองค์การบริหารส่วนตำบล

· เพื่อโปรดพิจาณา

                                     (ลงชื่อ)    ชาตรี   ชูขันธ์
(นายชาตรี   ชูขันธ์)
ตำแหน่ง ปลัดองค์การบริหารส่วนตำบล

ความเห็นของนายกองค์การบริหารส่วนตำบลห้วยปริก

· อนุมัติ แจ้งให้ทุกหน่วยงานทราบและยึดถือปฏิบัติโดยเคร่งครัด

